laion/Wikipedia-Exotic huggingface dataset:
תומאס ואן דן שפיגל

תומאס ואן דן שפיגל (פלמית: Tomas Van Den Spiegel; נולד ב-10 ביולי 1978 בגנט, בלגיה) הוא כדורסלן בלגי המשחק בעמדת הסנטר. ואן דן שפיגל שיחק באוקפי אלסטר מהליגה הבלגית בין השנים 1995-1997. עבר לטלינדוס אוסטנד מאותה הליגה וזכה עימה בשתי אליפויות ב-2000 וב-2001, כשב-2001 הוא אף נבחר לשחקן הבלגי של העונה. החל את ענות 2001/02 בפורטיטודו בולוניה האיטלקית, אך חזר לאוסטנד ב-2 בינואר. לאחר מכן חזר לפורטיטודו ושיחק בה במשך שנתיים. בעונת 2004/05 עבר ללוטומטיקה רומא, בה שיחק 27 משחקים בהם קלע 7 נקודות והוריד 5.7 ריבאונדים בממוצע למשחק ונשאר בה לעונה נוספת. ב-6 בפברואר 2006 עבר לצסק"א מוסקבה הרוסית, עימה זכה באליפות הליגה, בגביע הרוסי ובאליפות היורוליג. גם בעונת 2006/07 שיחק בצסק"א וזכה עימה שוב באליפות ובגביע, אך קבוצתו לא זכתה באליפות אירופה לאחר הפסד לפנאתינייקוס בגמר. בעונת 2007/2008 חתם ואן דן שפיגל בפרוקום סופוט ולמרות יכולת מצוינת של 10.5 נקודות ו-7.6 ריבאונדים בממוצע למשחק, חזר לצסק"א מוסקבה בסיום העונה וזכה עימה שוב באליפות הליגה ובאליפות היורוליג. בעונה שלאחר מכן עבר לאזובמאש מאריופול מהליגה האוקראינית ולאחר מספר חודשים עבר לריאל מדריד מהליגה הספרדית כדי להחליף ללזארוס פאפאדופולוס. ואן דן שפיגל היה שותף לסגל נבחרת בלגיה עד גיל 18 באליפות אירופה עד גיל 18 בשנת 1996 ונכון להיום הוא משחק בנבחרת בלגיה הבוגרת. בשנת 2004 עבר לסקיפר בולוניה והגיע עד לגמר היורוליג בו הפסיד למכבי "עלית " תל אביב 118 -74 בנוקיה ארנה החל מ-2018 ואן דן שפיגל מכהן כמנכ"ל פלנדרס קלאסיקס (אנ'), חברה אשר מארגנת מרוצי אופניים חד-יומיים בבלגיה, ביניהם רונדה ון פלנדרן. טלינדוס אוסטנד ליגת העל הבלגית: 2000, 2001 הגביע הבלגי: 1998, 2001 בחירה למשחק האולסטאר של הליגה הבלגית: 2000, 2001 שחקן העונה בליגה הבלגית: 2001 צסק"א מוסקבה הסופרליגה הרוסית: 2006, 2007, 2008 הגביע הרוסי: 2006, 2007 סגנות: 2008 אליפות היורוליג: 2006, 2008 סגנות: 2007, 2004 מדיה וקבצים בנושא תומאס ואן דן שפיגל בוויקישיתוף פרופיל, באתר eurobasket פרופיל, באתר פיב"א פרופיל, באתר היורוליג פרופיל, באתר ליגת העל הספרדית בכדורסל (בספרדית) פרופיל באתר היורוליג
ליבת יותרת הכליה

ליבת יותרת הכליה או מדולת האדרנל מהווה כעשירית ממסת בלוטת יותרת הכליה (בלוטת האדרנל). היא מורכבת מתאי כרומפין (הנקראים כך כי הם נצבעים בצבע מסוים בצביעת כסף), שמקורם ברכס הנוירלי (Neural crest; שריד של מערכת העצבים העוברית). ליבת יותרת הכליה היא חלק מהמערכת הסימפתטית, והיא מפרישה את ההורמונים אפינפרין, נוראפינפרין ודופמין. מרבית ההפרשה (85%) היא של אפינפרין. חומצת האמינו טירוזין עוברת מטבוליזם ל-DOPA על ידי האנזים טירוזין-הידרוקסילאז, שהוא האנזים קובע-הקצב בתהליך. דופמין נוצר מ-DOPA, והוא הקטכולאמין הראשון. מדופמין נוצר נוראפינפרין, על ידי קליטתו של דופמין בשלחופיות (וסיקולות) תוך-תאיות המכילות את האנזים המייצר נוראפינפרין. השלב האחרון הוא ייצור של אפינפרין. הקטכולאמינים נאגרים בגרגרים קטנים (גרנולות) כרומפין לפני הפרשתם, כאשר מרבית הנוראפינפרין במחזור מקורו בקצותיהם של עצבים סימפתטיים, ולא בליבת יותרת הכליה. מבחינה פתולוגית, הגידולים הקיימים בליבת יותרת הכליה הם: פאוכרומוציטומה – גידול של ליבת יותרת הכליה המפריש קטכולאמינים נוירובלסטומה גנגליונוירומה בלוטת יותרת הכליה
אנטילופת סוס

אנטילופת סוס (שם מדעי: Hippotragus) היא סוג של אנטילופה מתת-משפחת הראמים. הסוג מאופיין בקרניים הטבעתיות שלו המעוקמות אחורה בעיקום פשוט. עקב הרעמה המרשימה שלהם וגודלם הם זכו לכינוי "אנטילופות סוס". בסוג זה נכללו שלושה מינים, אחד נכחד: אנטילופת סוס שחורה (Hippotragus niger) אנטילופה סוסית קצרת קרן (Hippotragus equinus) אנטילופת סוס כחולה (Hippotragus leucophaeus) - נכחדה בסביבות שנת 1800. אנטילופה סוסית קצרת קרן עם ציפור אנטילופה סוסית קצרת קרן אנטילופה סוסית שחורה אנטילופה סוסית שחורה אנטילופה סוסית כחולה - נכחדה מדיה וקבצים בנושא אנטילופת סוס בוויקישיתוף אנטילופת סוס, באתר ITIS (באנגלית) אנטילופת סוס, באתר NCBI (באנגלית) אנטילופת סוס, באתר Animal Diversity Web (באנגלית) אנטילופת סוס, באתר האנציקלופדיה של החיים (באנגלית) אנטילופת סוס, באתר GBIF (באנגלית) סטיבן ג'יי גולד, דינוזאור בערמת שחת, כנרת, עמוד 358 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
קלוגר

קלוגר (בכתיב יידי: קלוגער) הוא שם משפחה יהודי ממקור יידי ("קלוג" ביידיש פירושו "חכם" וקלוגר פירושו "איש חכם"). האם התכוונתם ל... זולטן (צבי) קלוגר – צלם שפעל בארץ ישראל ובמדינת ישראל, ותיעד בתצלומיו את החיים בה היינץ קלוגר – שמו המקורי של חיים יבין של מנהל הטלוויזיה הישראלית, במאי טלוויזיה, חתן פרס ישראל לתקשורת, עורך וקריין טלוויזיה ורדיו ישראלי נתי קלוגר – שחקנית, קומיקאית ומנחת טלוויזיה ישראלית שלמה קלוגר (המהרש"ק) – רב, מנהיג, פוסק ודרשן מפורסם ממוצא פולני, מגדולי התורה באמצע המאה ה-19 בנימין קלוגר – עיתונאי וסופר ישראלי, משמש ככתב בעיתון "המודיע" קליגר
יוסטון (פירושונים)

האם התכוונתם ל... יוסטון – עיר בטקסס יוסטון רוקטס – קבוצת כדורסל מליגת ה-NBA יוסטון טקסאנס – קבוצת פוטבול מליגת ה־NFL אישים: אלן יוסטון – שחקן עבר בליגת ה-NBA, ידוע בעיקר בפעילותו בניו יורק ניקס אנג'ליקה יוסטון – שחקנית קולנוע ג'ון יוסטון – במאי קולנוע ויטני יוסטון – זמרת אמריקנית סם יוסטון – נשיא מדינת טקסס העצמאית והמושל שלה עם הצטרפותה לארצות הברית קרול יוסטון (אנ') – שחקנית וזמרת אמריקנית אחר: תחנת הרכבת התחתית יוסטון – תחנת רכבת תחתית בלונדון האוסטון
מהרש"ק

האם התכוונתם ל... רבנים המכונים מהרש"ק: רבי שמשון בן יצחק מקינון (לעיתים: מהרש"ק), בן המאה ה-13, כתב פירוש על ל"ב מידות שהתורה נדרשת בהן. ר' שמואל קאיידנובר, רבי אהרן שמואל מקוידנוב - מגדולי התורה במאה ה-17. ר' שלמה קלוגר, המגיד מברודי – רב, מנהיג, פוסק ודרשן מפורסם ממוצא פולני, מגדולי התורה באמצע המאה ה-19. ר' שלמה מקרלין – נמנה בין תלמידיו של המגיד ממעזריטש, והיה תלמידו של רבי אהרן הגדול מקרלין. אישים ששם משפחתם מהרשק: בני מהרשק – הפוליטרוק של הפלמ"ח ישראל מהרשק – חלוץ איש העלייה השלישית שמואל מהרש"ק – משורר, מחזאי, סופר ואיש חינוך רוסי ממוצא יהודי מרשק
טיסה 427 של יו אס אייר

טיסה 427 של יו אס איירווייז הייתה אסון תעופה בו נהרגו ב-8 בספטמבר 1994 132 איש (127 הנוסעים ו-5 אנשי הצוות שהיו על המטוס). המטוס מדגם בואינג 737 בבעלות יו אס איירווייז ובעל מספר רישום N513AU, שיעדו הסופי היה דרום פלורידה, היה בטיסה מנמל התעופה שיקגו או'הייר לפיטסבורג. בהיותו עדיין בפנסילבניה יצר קשר עם יעדו, נמל התעופה של פיטסבורג, שדה תעופה ששירת בעיקר את יו אס איירווייז וקיבל הנחיה מה יהיה מסלול הנחיתה. כ-10 ק"מ לפני שדה התעופה המטוס ביצע צלילת חרטום מגובה של כ-2 ק"מ לתוך עמק צר במהירות של כ-480 קמ"ש. הקופסה השחורה לא גילתה דבר. לאחר חקירה ממושכת קבעה המועצה הלאומית לבטיחות בתחבורה של ארצות הברית כי התאונה אירעה ככל הנראה עקב תקלה במנגנון הסרוו של הגה הגובה בזנב המטוס. המנגנון נתקע ועקב כך נתקע גם הגה הגובה בזווית הפוכה מזו שהטייס ביקש שיהיה בה. נקבע שתקלה זהה גרמה לשתי תאונות אוויריות נוספות בארצות הברית (טיסה 585 של יונייטד איירליינס וטיסה 517 של איסטוינד). מדיה וקבצים בנושא טיסה 427 של יו אס אייר בוויקישיתוף תיק התאונה והיסטוריית המטוס של טיסה 427 של יו אס אייר, באתר Aviation Safety Network (באנגלית)
The Voice of Frank Sinatra

The Voice of Frank Sinatra הוא אלבום האולפן הראשון של פרנק סינטרה, אשר יצא לאור בשנת 1946, במארז של ארבעה תקליטים המנוגנים במהירות של 78 סיבובים לדקה, ומכיל 8 שירים. האלבום יצא בהוצאת חברת ההקלטות קולומביה רקורדס. האלבום הגיע למקום הראשון במצעד הבילבורד, שנחנך זמן קצר קודם לכן, ושהה במקום זה במשך שבעה שבועות בשנת 1946 ובסך הכל שהה במצעד במשך 18 שבועות. אקסל סטרודהל ארגן והפיק את השירים והשתתפה בו תזמורתו של סטרודהל. כמה מבקרים טוענים כי אלבום זה היה אלבום הקונספט הראשון, השירים הרומנטיים שבו נכתבו בשנות ה-20 וה-30, ורבעיית הכלים שליוותה את תזמורתו של סטרודהל העניקה להם אווירה אחידה. כאשר יצא האלבום בהוצאה מחדשת על תקליטור בשנת 2003, הוספו אליו 10 קטעים נוספים שלא נכללו באלבום הראשון ובכך הגיע אורכו של האלבום המחודש ל 55 דקות. פרנק סינטרה - זמר אקסל סטרודהל - מפיק מוזיקלי/מארגן מידע על האלבום The Voice of Frank Sinatra באתר MusicBrainz מידע על האלבום The Voice of Frank Sinatra באתר AllMusic האלבום The Voice of Frank Sinatra באתר Discogs האלבום The Voice of Frank Sinatra באתר ספוטיפיי
חיים שאול הכהן דוויק

הרב חיים שאול הכהן דוויק, (נכתב גם דוויך; מכונה ה"שד"ה"; י"ד בחשוון ה'תרי"ח, 1857 – ד' בטבת ה'תרצ"ג, 1933) היה דיין, מקובל וראש ישיבה, רבה הראשי של ארם צובא שבסוריה, ובאחרית ימיו מראשי המקובלים בירושלים. נולד בחלב לאסתר ולרב אליהו, בנו של הרב שאול עזרא הכהן דוויק, רבה הראשי של ארם צובא ומחבר הספר "אמת מאר"ץ". בצעירותו למד אצל הרב מרדכי עבאדי, הרב אליהו משען ועוד. בשנת 1887 (ה'תרמ"ז) החל לשמש כרבה של חלב. באגרות בכתב ידו הוא כותב שנפשו נכספה לעלות לירושלים וללמוד בישיבת המקובלים בית אל[דרוש מקור]. בסיועו של תלמידו, הרב עזרא הררי רפול, עלה לישראל בשנת 1890 (ה'תר"ן) עם קבוצת רבנים מחלב, בהם הרב יום טוב ידיד הלוי והרב שאול קצין, והשתכן בירושלים. במשך שש שנים נמנה עם ראשי ישיבת בית אל שבעיר העתיקה ובה כתב את רוב חיבוריו. עם הקמתה של ישיבת רחובות הנהר בשכונת הבוכרים בשנת ה'תרנ"ו (1896) מונה לעמוד בראשה. בסוף ימיו התעוור, דבר שהקשה עליו את השלמת חיבוריו. במקום אחד נמצא כי רבי יהודה פתיה (מחבר הפירוש "בית לחם יהודה" על ספר "עץ חיים") היה כותב מפיו את חיבורו "איפה שלמה". (מקור: "בית לחם יהודה" שער ח פרק ב, דיבור המתחיל "עוד טעם ב", בסוף הדיבור) נקבר בהר הזיתים. במהלך הלווייתו ניסו קנאים ירושלמים להפריע לראי"ה קוק להספידו. מצבתו נעלמה לאחר כיבוש הירדנים והרס הקברות בהר הזיתים בשנת 1947 (ה'תש"ח), ונמצאה בשנת ה'תש"ע. איפה שלימה - ביאור על הספר "אוצרות חיים" לרבי חיים ויטאל בניהו בן יהוידע - ייחודים תפילות ותיקונים, מכתבי האר"י וסידור הרב שלום שרעבי הערות הרב השד"ה - ביאור דברי הרש"ש בספר "נהר שלום" הערות הרב השד"ה - בגוף הספר "עלי נהר" לרבי ניסים הררי רפול חידושי הרב השד"ה - בספר הקבלה "שפת אמת" לרבי אליהו משען שר שלום - חיבור משותף לו ולרב אליהו יעקב לעג'ימי, כולל כוונות זמניות לליל הסדר, חנוכה ופורים מסידור הרש"ש, ירושלים ה'תרע"ב פירוש על שיר השירים - כולל תרגומו לערבית הרב יום טוב ידיד הלוי הרב סלמאן אליהו ממלא מקומו בראשות הישיבה הרב יעקב חיים סופר, מחבר הספר "כף החיים" הרב ישעיהו אשר זעליג מרגליות ממקובלי ירושלים הרב עזרא הררי רפול הרב נסים נחום הרב בן ציון חזן הרב יעקב קצין הרב נח גד וינטרוב הרב ישראל יצחק רייזמן הרב משה יאיר וינשטוק הרב שלמה משיח הרב רחמים דוד שרים הקדמת ספר פאת השולחן - הוצאת ישיבת אהבת שלום, ירושלים. אברהם סופר, תולדות חכמי ירושלים חלק ב - השני בסדרה, ירושלים ה'תש"ע 2010. יונתן מאיר, רחובות הנהר: קבלה ואקזוטריות בירושלים (ה'תרנ"ו - ה'תש"ח), הוצאת יד יצחק בן צבי, ירושלים ה'תשע"א. משה דוד גאון, יהודי המזרח בארץ ישראל, חלק ב' (עמ' 215) הרב דוד ציון לניאדו, לקדושים אשר באר"ץ, אות פב. מעשה ניסים - באתר אוהל הרשב"י משה דוד גאון, "חיים שאול הכהן דוויק", יהודי המזרח בארץ ישראל ח"ב, ירושלים, תרצ"ח, עמ' 215, באתר היברובוקס המקובל רבי חיים שאול דוויך הכהן, באתר MyTzadik חיים שאול הכהן דוויק, באתר "החכם היומי" חיים שאול דוויך (1857-1933), הכהן, דף שער בספרייה הלאומית משה דוד גאון, יהודי המזרח בארץ ישראל, חלק ב, עמ' 215, באתר היברובוקס ראשי תיבות הרב שאול דוויק הכהן. 'נפטר רב מקובל', דבר, 4 בינואר 1933, עמ' 6; 'מכתב למערכת' מאת נכדו משה דוויק כהן, דואר היום, 12 בינואר 1933, עמ' 3.
חורבת בורגין

חורבת בורגין הוא אתר עתיקות הנמצא בראש גבעה החולשת על סביבותיה, ברום 440 מ' מעל פני הים. החורבה מצויה בתחום פארק עדולם, כקילומטר ממזרח ליישוב נחושה. הארכאולוגים בועז זיסו ואמיר גנור, שחקרו את האתר, העלו את האפשרות לזהות במקום את היישוב כפר ביש הנזכר בספרו של יוסף בן מתתיהו "מלחמות היהודים" ובספרות חז"ל (ירושלמי, תעניות פ"ד, סט ע"א; איכה רבה ד"ו ב,ד). כפר ביש הייתה עיירה יהודית גדולה שנכנעה ללגיון הרומאי החמישי בעת המרד הגדול (מלחמות היהודים ברומאים ד, ט, ט). הצעת הזיהוי מבוססת בין השאר על עוצמת היישוב במקום ועל השתמרות השם בחורבה סמוכה, ח'ירבת אל-ביס. בשנים 1995, 1996 ו-2008 נערכו במקום חפירות ארכאולוגיות. בסיומן נפתח המקום לביקורי מטיילים. בראש התל נמצאו עדויות ליישוב גדול ומבוצר שבו מבנה ציבור, ככל הנראה כנסייה או בית כנסת ובתי מגורים. בחפירות נתגלו גם שרידי ביצורים, מערכות מסתור מסועפת מימי מרד בר כוכבא, בורות מים, גת, מתקני קולומבריום, מחסנים, בתי בד תת-קרקעיים ומערות קבורה. מגוון מערות קבורה נמצאו באתר: מערת כוכים יהודית מתקופת בית שני, בה נמצאו שברי גלוסקמאות, המאפיינות קבורה יהודית בתקופת הבית השני. מערת מקמרים (ארקוסוליה) עם מדפים להנחת ארונות קבורה (סרקופג), ומערת מקמרים בה נחצבו שקתות להשכבת הנפטר בגוף המערה עצמה. לאחר הנחת הנפטרים, שקתות אלו כוסו בלוחות גדולים של גיר קירטון, שחלקם נותרו באתרם. דו"ח החפירות פורסם בכתב העת "עתיקות". מסלול ההליכה המסומן בסימון שבילים ירוק מתחיל במגרש החנייה, עובר ליד "חורבת פטום", ממשיך ל"מערת העמוד" שבה שני עמודים חצובים בסגנון יווני, שבכותרתם עוטרו שושנות (רוזטה), עובר דרך מערה מימי בית שני - "בית המספד" (לפני המערה עצמה יש חצר פתוחה ששימשה כנראה להספדים)[דרושה הבהרה] - ומטפס לראש הגבעה בגובה 440 מטר מעל פני הים. בראש הגבעה שרידים שמורים היטב של רצפות פסיפסי ביזנטיות מעוטרות וצבעוניות, מחילת מסתור מסועפת ושרידי מבנים. על הגבעה שרידי הכפר הערבי אום אל בורג' וממנה מבט פנורמי על פארק עדולם. השביל עובר ליד גת חצובה בסלע וחוזר למגרש החנייה. חורבת פטום ב"שביל חורבת בורגין" "מערת העמוד" "בית המספד" גבעת חורבת בורגין תצפית מפסגת חורבת בורגין גת חצובה בחורבת בורגין שלט הסבר בחורבת בורגין מדיה וקבצים בנושא חורבת בורגין בוויקישיתוף חורבת בורגין, באתר "נלך" אמיר גנור ואלון קליין, חורבת בורגין, חדשות ארכאולוגיות 123, 2011 עידו רוזנטל ויערה שאלתיאל, חורבת בורגין - תיעוד כבסיס לתכנון ראשוני, אתר רשות העתיקות, מינהל שימור, 2013 שאלתיאל, י. ורוזנטל, ע., חורבת בורגין: פרוגרמה לשימור ולפיתוח אתר מורשת תרבות, אתר רשות העתיקות, מינהל שימור, 2014 סרטון וידאו - טיול אל חורבת בורגין - פארק עדולם, באתר יוטיוב, 25 באוקטובר 2016 גידי בשן, טבע, היסטוריה ומחילות: טיול חורפי בפארק עדולם צרפת וחורבת בורגין, באתר הארץ, 27 בדצמבר 2018 חורבת בורגין (ישראל), דף שער בספרייה הלאומית בועז זיסו, זיהוי כפר ביש וכפר עתרא בשפלת יהודה, בתוך: י. אשל (עורך), מחקרי יהודה ושומרון, קובץ י"ד, אריאל תשס"ה. עמ' 112-97 בועז זיסו, היישוב הכפרי בהרי ושפלת יהודה, משלהי תקופת הבית השני עד לדיכוי מרד בר כוכבא. חיבור לשם קבלת תואר דוקטור לפילוסופיה. האוניברסיטה העברית בירושלים, תשס"ב בועז זיסו ואמיר גנור, סקר וחפירות בחורבת בורגין שבשפלת יהודה: מערות קבורה, מערכות מסתור ומתקנים מימי הבית השני ועד לתקופה הביזאנטית, עתיקות 58, תשס"ח, עמ' 48-15
XL (משקה)

XL הוא משקה אנרגיה בעל תכולת קפאין של 32 מ"ג מתוצרת חברת XL הפולנית. המשקה הושק לראשונה בשנת 2000 בפולין. יותר מ-100 מיליון פחיות XL נמכרות מדי שנה, ביותר מ-30 מדינות ברחבי העולם. בישראל הושק המשקה בשנת 2003. בשנת 2018 היוו מכירות המשקה כשני שלישים מסך מכירות משקאות האנרגיה בישראל. משקה XL מכיל מים מוגזים, סוכר, מווסת חומציות, חומצה ציטרית, סודיום ציטראט, טאורין, חומרי טעם וריח, קפאין וויטמינים מקבוצת B. המשקה מכיל כמות גדולה של קפאין. המשקה משווק בישראל בגרסאות משקה XL רגיל, גרסה ללא סוכר וגרסה בטעם חמוציות וגם בטעמים מנגו, תפוח, ונענע ליים וזוכה לפופולריות רבה בקרב שוק משקאות האנרגיה בישראל. חברת "בני פוזי שמשום" הייתה היבואנית והמשווקת של משקה האנרגיה XL בישראל. המשקה יובא לראשונה בשנת 2003 והופץ על ידי חברת "דובק". באוקטובר 2007 "בני פאוזי שמשום" החזיקה בעזרת משקה XL בנתח של 56% משוק משקאות האנרגיה בישראל והפך למשקה המוביל בישראל. בסוף שנת 2008 הפסיקה היבואנית לשווק את המשקה בישראל בעקבות סכסוך עם חברת היצרן העולמית. חברת "בני פאוזי שמשום" טענה כי הסיבה להפסקת הייבוא היא כי XL העולמית הפרה את הסכם הניהול והשיווק עימה. בתחילת שנת 2008 עברו הזיכיון וזכויות שיווק המותג לידי חברת "סידס". לאחר איבוד הזיכיון ל"סידס" כאמור החלה "בני פאוזה שמשום" לשווק משקה אנרגיה חדש תחת המותג BLU, אשר נגס בנתח השוק של XL. נגיסה זו בנתח השוק הייתה למורת רוחם של בעלי המותג מפולין, ולפיכך הועבר הזיכיון לשיווק והפצת המוצר מ"סידס" לטמפו, יצרנית ומשווקת המשקאות השנייה בגודלה בישראל. בשנת 2017 חתמה טמפו על חוזה להארכת שיווק המשקה בעשר שנים נוספות. בשנת 2018 החזיק משקה XL בכ-63% משוק משקאות האנרגיה בישראל ו-BLU, המתחרה העיקרי, ב-34% נוספים נפח השוק של רד בול עומד על כ-3%. אתר האינטרנט הרשמי של XL (באנגלית) XL, באתר טמפו, יצרנית המשקה בישראל טמפו משקאות בע"מ דוח תקופתי לשנת 2017, עמוד 28. אביב לוי, ‏תוספת אנרגיה לטמפו: מאריכה ב-10 שנים שיווק משקאות XL, באתר גלובס, 29 בינואר 2017 גבריאלה דוידוביץ'-ויסברג, מנסה להתחרות ב-XL ובלו: יפאורה משיקה משקאות אנרגיה חדשים של שוופס, באתר TheMarker‏, 5 במאי 2019
XL

האם התכוונתם ל... Extra Large (בקיצור: XL) - מידה של בגדים XL - המספר 40 בשיטת הספירה הרומית XL (משקה) – משקה אנרגיה בעל תכולת קפאין גבוהה, מתוצרת חברת פולנית בעלת אותו שם XL (שפת תכנות) – שפת תכנות XL רקורדינגס (XL Recordings) - לייבל בריטי XL איירווייז – חברת תעופה בריטית בעבר XL איירווייז (גרמניה) – חברת תעופה גרמנית
מחוזות אל סלוודור

מבחינה מנהלית אל סלוודור מחולקת ל-14 מחוזות (Departamento) אשר מחולקים לנפות. מדיה וקבצים בנושא מחוזות אל סלוודור בוויקישיתוף
דמשק אליעזר

האם התכוונתם ל... דמשק אליעזר ー כינוי מקראי לאליעזר עבד אברהם איש המשק של אברהם אבינו על שם עירו דמשק. דמשק אליעזר ー כינוי של שכונת בתי הורודנא ישיבת בית ישראל ודמשק אליעזר ーהישיבה המרכזית של חסידות ויז'ניץ בבני ברק דמשק אליעזר ー ספר מאת הרב אליעזר צבי ספרין דמשק אליעזר ー ספר מאת הרב אליעזר זוסמן סופר מפקש דמשק אליעזר ー ספר מאת הרב אליעזר ליפמן פרינץ דמשק אליעזר ー ספרו וכינויו של הרב אליעזר הגר דמשק אליעזר ー ספר מאת הרב אברהם צבי פרלמוטר דמשק אליעזר ー ספר מאת הרב אליעזר ניצברג דמשק אליעזר ー ספר מאת הרב אליעזר דן רלב"ג דמשק אליעזר ー ספר מאת הרב אליעזר פאפו (ירושלים)
טוקסידו

טוקסידו או מקטורן ערב באירופה נקרא גם עניבה שחורה (באנגלית: Tuxedo, Black Tie או Dinner Jacket) הוא קוד לבוש חצי רשמי לחליפת שרד לגברים, המשתתפים באירוע המתקיים בשעות הערב (אחרי שש) או לאירועים רשמיים אחרים המחייבים קוד לבוש זה. החלופה היומית היא "חליפת טרקלין שחורה" הרכיב העיקרי בתלבושת זו הוא המקטורן (ז'קט) הקרוי בצפון אמריקה טוקסידו ובבריטניה מקטורן ערב (dinner jacket), בצבע שחור או כחול כהה (Midnight blue). לרוב המקטורן יהיה בעל דשים מחודדים או דשי צעיף העשויים ממשי, סאטן או גרוסגריין. ללא פתחי אוורור. עם כפתורים שחורים. בדרך כלל את המקטורן לא מסירים במהלך האירוע כולו. מתחת למקטורן יש ללבוש חולצה בצבע לבן, בעלת ניטים בחזית, צווארון שיתאים לעניבה וחפתים צרפתיים. בחזית החולצה עניבת פרפר (פפיון) שחורה, רצוי ממשי, התואמת את הדשים. מכנסיים שחורים ארוכים, ללא לולאות לחגורה, לרוב מעוטרים בסרט משי לאורך הצד החיצוני של הרגל המכונים גם "גלאון". מותר להוסיף אבנט או וסט ייעודי בעל חיתוך נמוך יותר מווסט רגיל כדי להראות את לובן החולצה (אבל לא שניהם ביחד), נעליים שחורות לבושות (מהמילה האנגלית "dress") מסוג אוקספורד, או משאבות אופרה (מצוחצחות עד ברק) וגרביים דקים שחורים (לרוב ממשי) שאורכם יעבור את השוק או אפילו את הברך, כך שבישיבה לא ייראה עור הרגל. ניתן להוסיף כובעי באולר, קש, המבורג, (לא צילינדר) וגם צעיף ייעודי, פרח בדש, ממחטה לבנה וכפפות (לא לבנות) אך לא שעונים מכיוון שהדבר אומר שיש לך דברים חשובים יותר לעשות מהאירוע. אישה המתלווה לגבר הלבוש טוקסידו נדרשת ללבוש שמלת קוקטייל או שמלת ערב ארוכה. על פי המסורת, מקורה של חליפת הטוקסידו ב-1860, כאשר החייט הנרי פול עיצב ג'קט סמוקינג קצר עבור נסיך ויילס אדוארד השביעי כתחליף לחליפת ערב רשמית. באותה התקופה הטוקסידו נועד להיות לבוש נוח יותר באירועים רשמיים פחות או כאלו הנערכים מחוץ לעיר. ב-1886 הזמין נסיך וילס את האמריקאי ג'יימס פוטר, לבית סאנדרינגהאם. כאשר שאל פוטר איזה סוג בגד עליו ללבוש, שלח אותו הנסיך אל החייט הנרי פול, שתפר לו בגד זהה. כאשר חזר פוטר לארצות הברית הופיע עם הבגד החדש לאירוע שהתרחש במועדון "טוקסידו פארק" (Tuxedo Park) בניו־יורק, חברי המועדון העתיקו את העיצוב, ומכאן כינויו של הבגד בצפון אמריקה. באקלים טרופי וחם אפשר ללבוש מעיל ארוחת ערב (dinner jacket) שלהבדיל מהטוקסידו יש לו בדרך כלל דשי צעיף ולא דשים מחודדים, ובא במגוון צבעים אך לרוב בצבע שנהב עם דשי צעיף מאותו הבד כמו שאר הז'קט בניגוד לטוקסידו הרגיל. (ופה עדיין צריך לענוב פפיון שחור ולא תואמת לדשים.) באנגליה נהוג שלא ללבושו בכלל. עניבה לבנה חליפה מה ההבדל בין חליפת טוקסידו לחליפה רגילה? - הבלוג של "יהושע בן נון" מדריך עניבה שחורה, עיתון הג'נטלמנים (באנגלית) שפה חלקה – ראו תמונה
אליפות העולם בשחייה 1994

אליפות העולם השביעית בשחייה נערכה ברומא, איטליה ב-1 בספטמבר - 11 בספטמבר 1994. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, ובנוסף התקיימה תחרות שחייה במים פתוחים. בתחרות השתתפו 1400 ספורטאים, מ-102 מדינות. סין ניצחה לראשונה בתחרות עם 16 מדליות זהב הודות לשליטה בשחיית נשים (12 מתוך 16 מדליות זהב), לפני ארצות הברית עם 7 מדליות זהב. השחייניות הבולטות בתחרות היו מסין. לי ג'ינגהיי זכתה ב-4 מדליות זהב (2 אישיות במשחים ל-50 מטר חופשי ו-100 מטר חופשי עם 2 שיאי עולם חדשים), לו בין זכתה ב-5 מדליות (3 זהב ו-2 כסף), הי סיהונג זכתה ב-3 מדליות זהב (קבעה שיא עולם חדש). ליו לימין זכתה ב-3 מדליות זהב וסמנתה ריילי מאוסטרליה זכתה ב-2 מדליות זהב (קבעה שיא עולם חדש). השחיינים הבולטים בתחרות היו אלכסנדר פופוב מרוסיה זכה ב-4 מדליות (2 זהב, במשחים ל-50 מטר חופשי ול-100 מטר חופשי ו-2 כסף), גארי הול ג'וניור זכה ב-4 מדליות, (2 זהב במשחי שליחים ו-2 כסף), נורברט רוז'ה מהונגריה שזכה ב-3 מדליות (2 זהב ו-1 ארד), קירן פרקינס מאוסטרליה זכה ב-2 מדליות זהב (קבע שיא עולם חדש), דניס פנקראטוב מרוסיה זכה ב-4 מדליות (1 זהב, 2 כסף, ו-1 ארד). שלושה שחיינים זכו ב-2 מדליות אישיות, זהב וכסף כל אחד, יאני סייבינן (קבע שיא עולם חדש) ואנטי קאסביו שניהם מפינלנד וכן מרטין לופז זוברו מספרד. ולדימיר סלקוב זכה ב-2 מדליות (1 זהב אישית ו-1 כסף שליחים) בנוסף, שני שחיינים זכו ב-2 מדליות, אחת זהב בשליחים ואחת כסף אישית, אנדרס הולמרץ משוודיה וג'ף ראוס מארצות הברית. באליפות נקבעו 10 שיאי עולם (3 בגברים ו-7 בנשים). בנוסף, נקבעו 11 שיאי תחרות חדשים (5 בגברים ו-6 בנשים). לי ג'ינגהיי מסין קבעה שיא עולם חדש במשחה ל-50 מטר חופשי בתוצאה של 24.51 שניות. לי ג'ינגהיי קבעה שיא עולם חדש במשחה ל-100 מטר חופשי בתוצאה של 54.01 שניות, לפני לו בין אף היא מסין שגם היא שיפרה את שיא העולם (54.15 שניות). פרנציסקה ואן אלמסיק מגרמניה קבעה שיא עולם חדש במשחה ל-200 מטר חופשי בתוצאה של 1:56.78 דקות, לפני לו בין שגם היא שיפרה את שיא העולם (1:56.89 דקות). סמנתה ריילי מאוסטרליה קבעה שיא עולם חדש במשחה ל-100 מטר חזה בתוצאה של 1:07.69 דקות. רביעיית השליחות מסין קבעה שיא עולם חדש במשחה ל-4x100 מטר חופשי בתוצאה של 3:37.91 דקות. רביעיית השליחות מסין קבעה שיא עולם חדש במשחה ל-4x100 מטר מעורב בתוצאה של 4:01.67 דקות. כשחיינית ראשונה במשחה השליחות קבעה הי סיהונג שיא עולם חדש במשחה ל-100 מטר גב בתוצאה של 1:00.16 דקות. קירן פרקינס מאוסטרליה קבע שיא עולם חדש במשחה ל-400 מטר חופשי בתוצאה של 3:43.80 דקות. יאני סייבינן מפינלנד קבע שיא עולם חדש במשחה ל-200 מטר מעורב אישי בתוצאה של 1:58.16 דקות. טום דולאן מארצות הברית קבע שיא עולם חדש במשחה ל-200 מטר מעורב אישי בתוצאה של 4:12.30 דקות. 2 שחיינים יצגו את ישראל באליפות. השחיין יואב ברוק סיים במקום ה-8 במשחה היוקרתי ל-100 מטר חופשי וואדים אלכסייב סיים במקום ה-9 במשחה ל-100 מטר חזה ובמקום ה-10 במשחה ל-200 מטר חזה. כל התוצאות מאליפות העולם בשחייה 1994
MODY

Maturity onset diabetes of the young (בתרגום לעברית: סוכרת מבוגרים התוקפת צעירים), בקיצור MODY, היא סוג נדיר יחסית של מחלת הסוכרת, המתאפיינת בערכי סוכר גבוהים בדם, אך לרוב גבוהים במקצת ואינם מגיעים לערכים אקוטיים כמו בסוכרת רגילה, והיא תוקפת בעיקר נערים ומופיעה לראשונה בגיל ההתבגרות (בניגוד לסוכרת מסוג 2 המופיעה בגיל מבוגר). MODY מורשת באופן אוטוזומלי דומיננטי - כלומר, היא אינה תלויה במין ההורה, ומספיק שאחד ההורים יהיה נשא על מנת להעביר את המחלה. הבעיה בסוכרת זו היא ירידה בכמות הפרשת האינסולין או בעיות אחרות הקשורות לאיזון רמות הסוכר בדם, אולם באופן הרבה יותר מתון מאשר בסוכרת מסוג 1 או 2. ישנם לפחות 11 סוגים של MODY המוכרים כיום, ולכל אחד מהם סיבות שונות לגורמי המחלה ואופיה (סוגים נוספים מתנהגים כמו MODY אולם לא נמצא הגן הגורם להם, בניגוד ל- MODY שבה הגן ידוע). הסוגים הנפוצים ביותר הם MODY סוג 2 ו-3. שכיחותה של סוכרת זו היא כ-1%-2% מתוך כלל חולי הסוכרת. סוכרת MODY אינה מחלה אוטואימונית - לא נמצאו נוגדנים הקשורים למחלה. סוגי ה-MODY השונים נחלקים בהתאם לפגם הגנטי המאפיין אותם. כך למשל, חלק מהמוטציות קשורות בפקטורי שעתוק שונים. לחלק מהחולים במחלה זו יש מוטציה בגלוקו-קינאז הנמצא בתאי בטא, ותפקידו להפוך את הגלוקוז לגלוקוז-6-פוספט אשר זמין לתהליכים תוך תאיים. נראה, כי החיישן בלבלב, אשר מרגיש אם קיים סוכר או לא, תלוי בפעילותו של גלוקו-קינאז: כאשר הגלוקו קינאז עובד באופן יעיל פחות (כתוצאה ממוטציה), יש פחות גלוקוז-6-פוספאט, ולכן הלבלב ישחרר פחות אינסולין לזרם הדם. זאת למרות שבפועל יש רמה גבוהה של גלוקוז בדם אשר לא הפך לגלוקוז-6-פוספאט כתוצאה מפעילות לקויה של גלוקו-קינאז. כתוצאה מכך יש צורך בריכוז גבוה יותר של גלוקוז, על מנת להפריש את אותה רמת אינסולין מתאי הלבלב - דבר הגורם לרמות הסוכר גבוהות בדם באופן קבוע. זהו MODY מסוג 2 (מהווה 30%-70% ממקרי ה-MODY). לסוכרת MODY מאפיין גנטי חזק - על אף שהמחלה נדירה, ניתן למצוא במשפחה אחת מספר רב של בני המשפחה הנגועים במחלה (40%-70%), ועל כן מומלץ לכל הקרובים לבצע בדיקות. האבחנה של MODY היא אבחנה גנטית, יחד עם תסמינים קליניים: סוכרת המופיעה בגיל מוקדם, לפחות קרוב משפחה אחד עם סוכרת דומה, מציאת הפרשה עצמית של c-peptide, וממצא גנטי. הטיפול הסטנדרטי במחלת הסוכרת הכולל דיאטה מאוזנת ופעילות גופנית יעיל ונחוץ גם בסוג MODY. טיפולים אחרים כגון לקיחת תרופות והזרקת אינסולין מצריכים מחשבה מחדש לגבי כל סוג של MODY, כתלות בגורם המחלה ובמאפיניה. ב-MODY 2 לדוגמה, תרופות אוראליות הן יחסית לא יעילות ולקיחת אינסולין מיותרת. ב־MODY1 ו־MODY3, אינסולין עשוי להיות יעיל יותר מאשר תרופות להגברת רגישות לאינסולין. סוגי ה-MODY נבדלים ביניהם בתלות באינסולין- למשל, MODY מסוג 5 ו-6 החולים מפתחים תלות באינסולין יחסית די מהר, בעוד ב-MODY מסוג 2 שהיא צורה קלה יותר של המחלה, אשר ניתן לטפל בה במשך שנים על ידי פעילות גופנית ודיאטה נכונה. MODY 2 סוגי MODY והגורמים להם בוויקיפדיה (באנגלית) Rochelle Naylor, MD, Amy Knight Johnson, MS, CGC, and Daniela del Gaudio, PhD, Maturity-Onset Diabetes of the Young Overview, May 24, 2018 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.